《朱生怀内索春闺怨戏作》
明代·谢与思

寂寞掩春闺，缘阶草色萋。镜中鸾自舞，楼上凤应迷。

锦字缄新怨，罗巾蚀旧啼。向人那解说，肠断在乌栖。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。